**Martin Valjent** (\* 11. december 1995, Dubnica nad Váhom) je slovenský profesionálny futbalista, ktorý hráva na poste obrancu v španielskom klube RCD Mallorca.

Klubová kariéra
---------------

### FK Dubnica

S futbalom začal v rodnej Dubnici kde hrával za MFK Dubnica. V seniorskom futbale debutoval 10. novembra 2012 pri výhre 1:0 nad Partizán Bardejov.

### Ternana

Vo veku 17 rokov prestúpil v lete 2013 do talianskeho druholigového klubu Ternana Calcio. V klube debutoval 28. septembra pri prehre 1:2 s Varese. Vo svojej prvej sezóne odohral v prvom tíme šesť zápasov.

Do základnej zostavy sa prebojoval hneď v nasledujúcej sezóne 2014/15 kde odohral 37 zápasov z toho 35 v Serie B.

Dňa 14. mája 2016 strelil Valjent svoj prvý gól pri remíze 1:1 s Virtus Lanciano.

### Chievo Verona a späť v Ternane

Na konci prestupového obdobia v lete 2017 prestúpil Valjent do Chievo Verona v Serie A. Zostal však naďalej v Ternane kde bol na hosťovaní počas sezóny 2017/18.

### RCD Mallorca

V auguste 2018 bol Valjent poslaný na sezónne hosťovanie do španielskeho druholigového tímu RCD Mallorca. V tíme debutoval 31. augusta pri prehre 0:1 s Alcorcónom. S Malorkou skončil Valjent na piatom mieste a s tímom si zahral baráž o La Ligu kde zdolali Albacete Balompié a Deportivo La Coruña a postúpili do najvyššej španielskej súťaži.

Dňa 26. júna 2019 Malorka uplatnila opciu na Valjenta v hodnote 1,5 miliónov eur. V sezóne 2019/20 sa Mallorca neudržala v La Lige a zostúpila do Segunda División.

Dňa 3. októbra 2020 strelil Valjent svoj prvý gól v klube pri víťazstve 2:0 nad CD Tenerife.

Vo februári 2021 predĺžil Valjent zmluvu s Malorkou do roku 2025.

Reprezentačná kariéra
---------------------

Valjent bol prvýkrát pozvaný do reprezentácie v máji 2018 na prípravné zápasy proti Holandsku a Maroku. V reprezentácii debutoval 4. júna v zápase proti Maroku keď v 79. minúte vystriedal Tomáša Hubočana, Slovensko prehralo s Marokom 1:2.

Valjent bol súčasťou konečnej nominácie na EURO 2020. Na turnaji neodohral ani jeden zápas. Slovensko na turnaji skončilo v skupine.

Štatistiky kariéry
------------------

### Klubové

*K 31. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Iné | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| MFK Dubnica | 2012/13 | 2. liga | 14 | 0 | 0 | 0 | ― | 14 | 0 |
| Ternana Calcio | 2013/14 | Serie B | 6 | 0 | 0 | 0 | ― | 6 | 0 |
| 2014/15 | 35 | 0 | 2 | 0 | ― | 37 | 0 |
| 2015/16 | 25 | 2 | 2 | 0 | ― | 27 | 2 |
| 2016/17 | 33 | 0 | 2 | 0 | ― | 35 | 0 |
| Ternana Calcio (hosť.) | 2017/18 | 38 | 3 | 1 | 0 | ― | 39 | 3 |
| Celkom | 137 | 5 | 7 | 0 | ― | 144 | 5 |
| RCD Mallorca (hosť.) | 2018/19 | Segunda División | 29 | 0 | 2 | 0 | 4**1** | 0 | 35 | 0 |
| RCD Mallorca | 2019/20 | La Liga | 36 | 0 | 1 | 0 | ― | 37 | 0 |
| 2020/21 | Segunda División | 33 | 1 | 1 | 0 | ― | 34 | 1 |
| 2021/22 | La Liga | 36 | 0 | 3 | 0 | ― | 39 | 0 |
| 2022/23 | 30 | 0 | 2 | 0 | ― | 32 | 0 |
| 2023/24 | 3 | 0 | 0 | 0 | ― | 3 | 0 |
| Celkom | 167 | 1 | 9 | 0 | 4 | 0 | 180 | 1 |
| Celkovo | 328 | 6 | 16 | 0 | 4 | 0 | 348 | 6 |

Poznámky
**1** Play-off o La Ligu
### Medzinárodné

*K 30. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2018 | 1 | 0 |
| 2019 | 2 | 0 |
| 2020 | 5 | 0 |
| 2021 | 1 | 0 |
| 2022 | 4 | 0 |
| Celkovo | 13 | 0 |

Referencie
----------

1. ↑   *Sedemnásťročný Valjent ide z Dubnice do Talianska* [online]. sportnet.sme.sk, [cit. 2023-08-31]. Dostupné online.
2. ↑   *El Mallorca logra la cesión de Martin Valjent* [online]. es.besoccer.com, [cit. 2023-08-31]. Dostupné online. (po španielsky; kastílsky)
3. ↑  CABOT, Ricard. *El Mallorca ejecuta la opción de compra de Valjent* [online]. Diario de Mallorca, 2019-06-26, [cit. 2023-08-31]. Dostupné online. (po španielsky; kastílsky)
4. ↑   *Veľké rozhodnutie Martina Valjenta! Na Malorke to oznámili aj na veľkých bilbordoch* [online]. Šport.sk, 2021-02-24, [cit. 2023-08-31]. Dostupné online.

Externé odkazy
--------------

* Martin Valjent na transfermarkt.com

Zdroj
-----

*Tento článok je čiastočný alebo úplný preklad článku Martin Valjent na anglickej Wikipédii.*